ชี้จ่ายเคลมรถหาย ขึ้นกับนิสัยขับขี่รถ
คปภ.เผยจอดรถไม่ดับเครื่อง ถูกขโมยรถศาลสั่งประกันไม่ต้องจ่ายสินไหม ขึ้นอยู่กับพฤติกรรมของผู้ขับขี่
22 เม.ย. 2560

โพสต์ทูเดย์ - คปภ.เผยจอดรถไม่ดับเครื่อง ถูกขโมยรถศาลสั่งประกันไม่ต้องจ่ายสินไหม ขึ้นอยู่กับพฤติกรรมของผู้ขับขี่นายคณานุสรณ์ เที่ยงตระกูล ผู้อำนวยการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) จ.นนทบุรี เปิดเผยว่า จากกรณีที่มีการเผยแพร่ข้อความคำพิพากษาของศาลฎีกาเกี่ยวกับรถหายบนสังคมออนไลน์อย่างแพร่หลาย และมีการใส่ความเห็นส่วนตัวที่หลากหลาย และสรุปว่าเป็นกรณีที่นำไปใช้อ้างอิงกับกรณีจอดรถทิ้งไว้ไม่ดับเครื่องแล้วรถหายในรายอื่นๆ นั้น เป็นเรื่องที่ไม่ถูกต้อง“จะต้องดูพฤติกรรมของเจ้าของรถ เช่น การจอดรถทิ้งไว้ไม่ดับเครื่อง แล้วลงไปซื้อผลไม้ซึ่งอยู่ในระยะสายตา และหากเกิดเหตุกับรถสามารถวิ่งกลับมาทัน ไม่ถือว่าประมาทเลินเล่ออย่างร้ายแรง แต่ถ้าเดินซื้อผลไม้จากร้านหนึ่งไปอีกร้านหนึ่งไปเรื่อยๆ ถือว่าประมาทเลินเล่ออย่างร้ายแรง” นายคณานุสรณ์ กล่าวทั้งนี้ จากคำพิพากษาศาลฎีกาที่ 1305/2559 ระบุให้ผู้รับประกันภัยไม่ต้องรับผิด โดยเจ้าของรถจอดไว้ห่างจากจุดซื้อของประมาณ 2 เมตร และต้องใช้เวลารอประมาณ 10 นาที แม้จะห่างจากรถไม่มาก แต่ไม่ได้ยืนอยู่ใกล้รถพอที่จะป้องกันรถได้ ในระหว่างที่รอนี้มีผู้ร้ายได้ลักรถยนต์ไป โดยในฎีกา ระบุว่า หากโจทก์ดับเครื่องยนต์และล็อกประตูแล้ว เชื่อว่าคนร้ายไม่สามารถลักรถยนต์ได้ง่าย